als_Latn dik_Latn sag_Latn
Një qytetar nga Elbasani është ndaluar mbrëmë në portin e Durrësit nga Policia Kufitare. Ai ka tentuar të korruptojë me 20 euro të fshehura në pasaportë, policin e shërbimit, pasi ishte i vetëdijshëm se më parë i kishte shkelur rregullat e Shengenit, duke tejkaluar kohën e qëndrimit në vendet e BE.
I ndaluari quhet Ferdinand Metushi, 53 vjeç.
Policia e Durrësit në deklaratën që dha për këtë rast shpjegoi se më datë 18 janar2017, Metushi ishte paraqitur në Pikën e Kalimit Kufitar Durrës për të udhëtuar në Itali me tragetin e linjës Bari – Durrës dhe në momentin e dhënies së pashaportës punonjësit të policisë, ka futur brenda saj, 20 €, duke tentuar ta korruptojë.
Materialet I kaluan Prokurorisë së Rrethit Gjyqësor Durrës për veprime të mëtejshme për veprën penale"Korrupsioni aktiv I personave që ushtrojnë funksione publike" parashikuar në nenin 244 të Kodit Penal.
als_Latn als_Latn als_Latn als_Latn